जेएनएन, डेराबस्सी/यमुनानगर। शादी की सारी तैयारियां हो गई थी। कार्ड बंट गए थे और मंडप भी सज गया था। घर पर रिश्‍तेदार आ गए थे और अगले दिन बरात आने का इंतजार था। तभी पता चला कि दूल्‍हा गायब हो गया है। दुल्‍हन और उसके परिवार पर मानो वज्रपात हो गया। खोजबीन करने पर पता चला कि दूल्‍हे को अपना एक दोस्‍त भा गया था और वह उसके साथ घर से फरार हो गया है। इसके बाद तो हंगामा हो गया। बरात हरियाणा के यमुनानगर के जगाधरी से डेराबस्‍सी त्रिवेदी कैंप आनी थी। वधू पक्ष ने वर पक्ष के लोगों के खिलाफ पुलिस में केस दर्ज कराया है। दूसरी अोर दूल्‍हे के परिवार ने उसकी गुमशुदगी का मामला दर्ज कराया है।